钦定古今图书集成/理学汇编/学行典/第060卷 > 梁刘勰新论 > 《履信》
## 钦定古今图书集成/理学汇编/学行典/第060卷 > 梁刘勰新论 > 《履信》

信者行之基，行者人之本。人非行无以成，行非信无
以立。故信之行于人，譬济之须舟也；信之于行，犹舟
之待楫也。将涉大川，非舟何以济之？欲泛方舟，非楫
何以行之？今人虽欲为善而不知立行，犹无舟而济
川也；虽欲立行而不知立信，犹无楫而行舟也。是适
郢土而首冥山，背道愈远矣。自古皆有死人，非信不
立，故豚鱼著信之所及也。允哉斯言！非信不成。齐桓
不背曹之盟，晋文不弃伐原之誓，吴起不亏移辕
之赏，魏侯不乖“虞人之期，用能德光于宇宙，名流于
古今不朽者也。”故春之得风，风不信则花萼不茂，花
萼不茂则发生之德废。夏之得炎，炎不信则草木不
长，草木不长则长赢之德废。秋之得雨，雨不信则百
谷不实，百谷不实则收成之德废。冬之得寒，寒不信
则水土不坚；水土不坚，则安静之德废。以天地之灵
气，不信，四时犹废，而况于人乎？昔齐攻鲁，求其岑鼎，
鲁侯伪献他鼎而请盟焉。齐侯不信，使柳季云：“是则
请受之。”鲁使柳季，柳季曰：“君以鼎为国信者，亦臣之
国。今欲破臣之国，全君之国，臣所难也。”乃献岑鼎，小
邾射以邑奔鲁。鲁使季路要我，君无盟矣。乃使子路
辞焉。季孙谓之曰：“千乘之国，不信其盟，而信子之一
言，子何辱焉？”子路曰：彼不臣而济其言，是不义也，由
不能矣。夫柳季、季路，鲁之匹夫，立信于衡门，而声驰
于天下，故齐邾不信千乘之盟，而重二子之言，信之
为德，岂不大哉！秦孝公使商鞅攻魏，魏遣公子昂逆
而拒之，鞅谓昂曰：“昔鞅与公子善，今俱为两国，将，不
忍攻，愿一饮宴，休二师。”公子许焉，遂与之会。鞅伏甲
虏之，击破魏军。及惠王即位，疑其行诈，遂车裂于市。
夫商鞅秦之贵臣，名重于海内，贪诈伪之小功，失诚
信之大义，一为不信终身尢，卒至屠灭，为天下笑。无
信之弊，岂不重乎？故言必如言，信之符也。同言而信，
信在言前；同教“而行”，诚在言外。君子知诚信之为贵，
必忱信而行，指麾动静，不失其符，以施教则立，以莅
事则正，以怀远则附，以赏罚则明。由此而言，信之为
行，其德大矣